Jordin Sparks

Jordin Brianna Sparks (sündinud 22. detsembril 1989) on R&B ja poplaulja, laulukirjutaja ja näitleja Ameerika Ühendriikide Arizona osariigist Glendale'ist. Jordin sai kuulsaks "American Idoli" kuuenda hooaja võitjana.

Sparks oli vaid 17-aastaselt "American Idoli" noorim võitja. Ta "American Idoli" võidule järgnes ta esimese omanimelise albumi väljaandmine aastal 2007, mis teenis välja plaatinaplaadi staatuse, kuna plaati müüdi maailmas umbes 2 miljonit eksemplari. Sparksi teine singel "No Air", milles on ka Chris Brown, on laul, mida on tasulisena kõige rohkem alla laaditud kõigist "American Idoli" võistlejatest – seda on maailmas müüdud umbes 4 miljonit digitaalset eksemplari. Tänu debüütalbumi edule ja plaadi singlitele on Jordin võitnud American Music Awardi (2008) ja saanud Grammy nominatsiooni (2009).

Sparksi teine album "Battlefield" anti ülemaailmselt välja 2009. aasta juulis ja debüteeris 7. kohal USA-s, kolm kohta kõrgemal kui ta esimene album. Albumi singel, samuti nimega "Battlefield", jõudis esikümnesse Billboard Hot 100-s ja seda on siiani müüdud üle miljoni eksemplari. Sparks on müünud umbes 9 miljonit singlit ülemaailmselt. Sparksi kõik viis esimest singlit jõudsid USA-s Billboard Hot 100-s esi-20 hulka, kolm neist esikümnesse. "Battlefieldi" teine singel "S.O.S. (Let the Music Play)" oli ta esimene laul, mis tuli esikohale USA Billboardi Hot Dance Club Play's, muutes selle ta esimeseks esikohasingliks USA-s.

Elulugu
Sparks sündis Phoenixis Arizonas Jodi Weidmann Sparksi ja Phillippi Sparksi peres. Tal on noorem vend Phillippi "PJ" Sparks Jr, kes mängib jalgpalli. Ta kasvas üles Ridgewoodis New Jersey äärelinnas, samal ajal kui tema isa mängis New York Giantsis. Pärast New Jerseys elamist läks Sparks Loode Ühiskondlikku Kristlikku kooli Phoenixis kaheksandasse klassi. Sparks käis Sandra Day O'Connori keskkoolis kuni 2006. aastani, kui ta läks koduõppele, et ta saaks paremini keskenduda laulmisele. Sparks on Evangeeliumi kristlane ja käib Calvary Community Church Phoenixis. Oma "American Idoli" eluloos ta tänab oma vanemaid ja Jumalat võidu puhul. Ta kannab puhtusesõrmust, mis sümboliseerib ta tahet jääda süütuks kuni abieluni. Ta võitis aasta parima noore artisti auhinna Arizonas kolm aastat.

Enne "American Idoli" osales Sparks ja võitis sellistes talendivõistlustes nagu "Coca-Cola's Rising Star", Gospeli Muusika Ühenduse Akadeemia Üldise Spotlighti Auhindadel, "America's Most Talented Kidil", "Colgate Country Showdown" ja 2006. aasta "Narkootikumidevaba AZ Superstaari Otsingutel". Enne "Idolit" esitas Sparks sageli riigihümni avalikel spordiüritustel, eelkõige Phoenix Sunsi, Arizona Cardinalide ja Arizona Diamondbackide võistlustel. Sparks ilmus ka koos Alice Cooperiga tema 2004. aasta jõulusõule ja tuuritas koos kristliku laulja Michael W. Smithiga 2006. aastal. Samal aastal oli Sparks üks kuuest, kes võitis Phoenix Torridi "Järgmise Pluss-suuruses modelli" otsingud. Ta lennutati Californiasse, kus teda kasutati mitmetes Torridi reklaamides. Näiteks oli Sparks kogu lehekülje suuruses Torridi reklaamis, mis ilmus ajakirja Seventeen 2006. aasta detsembrinumbris.

"American Idol"
2006. aasta suvel proovis Sparks kaks korda pääseda "American Idoli" kuuenda hooaja saatesarja: korra Los Angeleses (prooviesines vaid produtsentidele) ja uuesti Seattle'is pärast KSAZ Fox 10 "Arizona Idoli" võitu. Seattle'i prooviesinemine on see, mida nähti 17. jaanuaril 2007 "American Idoli" eetrissetulekul, kus ta sai "kuldse pileti" ja õiguse ilmuda Hollywoodi vooru. "American Idoli" kohtunik Randy Jackson ennustas, et "lokkis juuksed võidavad sel aastal". Saate ajal tekkisid Sparksil lojaalsed fännid, keda hüüti tema nimest tuletatult sõnaga "Sparkplugs". 23. mail 2007 tuli Jordin Sparks "American Idoli" kuuenda hooaja võitjaks. Ta jääb noorimaks võitjaks "American Idoli" ajaloos. Cowell ütles: "Jordin oli kõige arenenum terve hooaja jooksul – ei alustanud kõige paremini, kuid keskel oli see tüdruk äkki hoo sisse saanud." Ta lisas: "Noor tüdruk, meeldiv ja laulja võitis meelelahutajat [Lewis]."

Sparks esines kaks korda "American Idoli" seitsmenda hooaja saadetes.

Esitused/tulemused

Pärast telesaadet "Idols"

Sparksi laulud "American Idolist" on olnud müügil iTunesi poes ja "American Idoli" ametlikul veebilehel kui Jordin Sparks (EP) peagi pärast "Idoli" finaali, koos teiste lauludega, mis ei mahtunud EP-le ja olid müügil eraldi singlitena. Vastavalt SoundScani avaldatud arvudele USA Todays on Blake Lewis müünud rohkem digisingleid kui Sparks, aga Sparksi minialbumit müüdi rohkem kui Lewise oma.

Pärast "American Idoli" finaali esines Sparks mitmes telesaates. Ta esitas finaali laulu, "This Is My Now" "Live with Regis and Kellys", "The Morning Show with Mike and Julietis", "The Today Show's", "The Early Show's" ja "The View's". Sparks esines veel "The Tonight Show's", "The Ellen Show's", "Larry King Live'is", "Total Request Live'is" ja "106 & Parkis". 4. juulil 2007 esitas Sparks "God Bless Americat" ja "America the Beautifuli" Macy's Fourth of July Fireworks Spectacularis koos Lewise ja Melinda Doolittle'iga.

Lisaks tele- ja raadioesinemistele on Sparks olnud ajakirja Entertainment Weekly kaanel ja olnud ka VIBE-s, TV Guide'is, Glamouris ja muudes väljaannetes.

Sparks võttis osa turneest "American Idols LIVE! Tour 2007" 6. juulist kuni 23. septembrini 2007 koos teiste esikümnesse jõudnud osalejaga.

Muusikakarjäär

2007–2008: Jordin Sparks
17. augustil 2007 teatati, et Sparks sõlmis lepingu 19 Recordings/Jive Records/Zomba Label Groupiga, saades esimeseks "Idoli" võitjaks, kes plaadifirmaga liitub. Ta debüütalbum tuli välja 20. novembril ja 27. novembril 2007. Koos etiketi väljakuulutamisega avaldati esimene singel "Tattoo", mis ilmus USA raadiosse 27. augustil 2007. Loost sai albumi esimene esikümne singel. 3. veebruaril 2008 teatati, et "No Airist" saab Sparksi teine singel. Laulust sai hitt enne, kui see ametlikult singlina ilmus ja saavutas 3. koha edetabelis "Billboard Hot 100", kuhu see jäi neljaks järjestikuks nädalaks. Ta esitas "No Airi" Chris Browniga 10. aprillil 2008 saates "Idol Gives Back". Sparks on ainuke Idol väljaspool Austraaliat, kes pääses ARIA singliedetabeli tippu. Laul ületas kolme miljoni tähise tasulistes allalaadimistes 11. oktoobril 2009. See on esimene laul "American Idoli" poolt, mis tegi nii. See on samuti ka Chris Browni esimene laul, mis ületas kolme miljoni tähist. 3. veebruaril 2008 laulis Sparks rahvuslikku hümni Super Bowl XLII-il. Ta oli hiljuti ka esinenud 2007. aasta NBA finaali esimesel mängul, mis peeti San Antionio Spursi ja Cleveland Cavaliersi vahel. Sparks esines ka NBA Rookie mängu ajal NBA All-Star Weekendi kestel 2008. aasta veebruaris. Ta esines austusavaldusega Aretha vastu NAACP auhindadel. Ta oli hiljuti esinenud lugupidamiseavalduses Diana Rossile 2007. aasta detsembris. 2008. aasta aprillis teatati, et Sparks läheb kosmeetikafirma Avon meeskonda, et saada teismelistele keskendunud tootesarja Mark esindajaks.

Sparks oli Alicia Keysi soojendusesineja USA-s ta turneel "As I Am Tour". Enne turneele minekut oli ta GMA Dove Awardsil Michael W. Smithi austusavalduse osana. Enne turnee avalööki sundis potentsiaalne karjääri ohustav kurguvigastus Sparksi mõned nädalad sõusid ära jätma. Ta esimene kontsert oli algselt plaanitud Alicia Keysi soojendusesinejana 19. aprillil 2008. Ta oli tagasi teel Alicia Keysiga 30. aprillil. Ta jäi turneele kuni viimase sõuni, mis oli 18. juunil. Sparks ühines Keysiga Austraalia turneele 2008. aasta detsembris. Austraalia osa turneest algas 6. detsembril 2008 Aucklandis Uus-Meremaal ja lõppes 20. detsembril 2008 Perthis Austraalias. "One Step at a Time" oli kolmas singel albumilt ja oli ametlikult USA-s välja antud 10. juunil 2008. Laul jõudis esi-20 hulka Hot 100-s ja esiviisikusse Pop 100 edetabelis. Ta on käinud saadetes "Regis and Kelly", "So You Think You Can Dance", "Good Morning America" ja "Canadian Idol" "One Step at a Time'i" reklaamimas. "One Step at a Time'i" eduga sai Sparksist esimene ja ainuke "American Idoli" võistleja, kelle kõik neli esimest singlit on kunagi saanud Billboard Hot 100 esi-20 hulka. 2008. aasta augustis Sparks oli Jesse McCartney kaaspeaesineja turneel. Sparks oli määratud presidendi nõukogu liikmeks president George W. Bushi poolt Teenistus ja kodanikuosavõtus kaheaastase ametiajaga koos teiste kuulsustega nagu Corinne Bailey Rae ja Michael W. Smith, kellega ta oli ka varem koos töötanud.

Diskograafia

 Stuudioalbumid
 2007: Jordin Sparks
 2009: Battlefield

 EP-d
 2007: Jordin Sparks (EP)

Turneed
Headlining
 2010: Battlefield Tour

Ühistuurid
 2007: American Idols LIVE! Tour 2007
 2008: Jesse & Jordin LIVE Tour

Soojendusesineja
 2008: As I Am Tour 
 2009: Jonas Brothers World Tour 2009 
 2009: The Circus Starring Britney Spears

Saavutused

Auavaldused
 Coca-Cola Rising Star 2002
 Family Night Talent Show Five-time 1st Place Finals Winner at Mr. Lucky's in Glendale, Arizona, 2003
 Glendale Youth Fest 2003: Teen Talent Show, 1st Place
 GMA (Gospel Music Association) Academy, Washington, D.C., Overall Spotlight Winner & Country/Southern Gospel First Place Winner, 2004
 Country Thunder Young Guns Second Place Winner, 2004
 The Proof Is In The Pudding Talent Winner, Phoenix, Arizona, 2004
 NBC/PAX America's Most Talented Kids, 2005
 Colgate Country Showdown, Arizona state title, 2006
 Runner-up in the 2006 Drug Free AZ Superstar Search, Tempe, Arizona
 Pluss-suuruses modelli otsingute võitja, Torrid
 KSAZ Fox 10's "Arizona Idoli" võistluse võitja, andes talle kindla võimaluse prooviesineda kohtunike ees
 "American Idoli" võitja 2007. aasta mais
 Esimene noorim "American Idoli" võistleja ja noorim inimene ajaloos, kes laulis riigihümni Super Bowlil
 Uus-Meremaa nr 1 2008. aasta laul – "No Air"

Billboard Year End Charts 2008
 Parim uus artist – nr 2
 Billboard 200 Album aasta artist – nr 30
 Top Artist of the Year – nr 8
 Mainstream Top 40 Artist of the Year – nr 4
 Pop Artist of the Year – nr 5
 Aasta naisartist – nr 6
 Hot 100 Artist of the Year (Female) – nr 5
 Billboard 200 Jordin Sparks – nr 35
 Hot 100 "No Air" – nr 6
 Hot Digital Songs "No Air" – nr 8
 Pop 100 "No Air" – nr 5
 Mainstream Top 40 "No Air" – nr 7
 Hot R&B/Hip Hop laulud "No Air" – nr 43
 Rhythmic Top 40 "No Air" – nr 26
 Hot 100 "Tattoo" – nr 30
 Hot Adult Contemporary Song "Tattoo" – nr 12
 Hot 100 "One Step at a Time" – nr 61

Auhinnad ja kandideerimine

Filmograafia

Viited

Välislingid

 Jordin Sparksi ametlik veebileht
 Jordin Sparksi YouTube’i kanal
 Jordin Sparks IMDb's
 Jordin Sparks Twitteris
 Jordin Sparks in In the Heights

Ameerika Ühendriikide lauljad
Sündinud 1989